Tamacahut d aḍris ullis, d tawsit gar tewsatin n tsekla, tebna ɣef tsiwelt, tezmer ad d-tass wezzilet neɣ ɣezzifet, ur teqqin ara ɣer kra n tallit neɣ ɣer kra n umkan, tewwi-d abrid n timawit di tazwara, tasuta teǧǧa-tt-id i tayeḍ, d ayen i d as-yefkan assa amkan deg tzeqqa n yidles, ama s wudem amaynut, ama s wudem aqbur, ihi tamacahut d ayen i d-yessugen wemdan, yettales-it-id i wayeḍ.